มีเพศสัมพันธ์ไม่ได้ป้องกัน หลังจากมีเพศสัมพันธ์1อาทิตย์เริ่มมีอาการอยากอาเจียนหลังตื่นนอนตอนเช้า เจ็บเต้านม ปวดตัวนิดหน่อย เบื่ออาหาร ไม่ค่อยอยากกินอะไร มันเป็นอาการของคนตั้งครรภ์หรือเปล่าคะ
สวัสดีค่ะ การมีเพศสัมพันธ์โดยที่ไม่ได้ป้องกันมีโอกาสตั้งครรภ์ได้ค่ะ แต่ทั้งนี้ก็ประกอบด้วยปัจจัยหลายอย่าง ๆ ทำให้เกิดการตั้งครรภ์ขึ้นมา ตั้งแต่ มีเพศสัมพันธ์ในวันที่ตกไข่ ฝ่ายชายมีการหลั่งน้ำอสุจิในช่องคลอดฝ่ายหญิง เกิดการปฏิสนธิ และฝังตัวภายในมดลูกค่ะ ซึ่งกรับวนการดังกล่าวใช้เวลาประมาณ 3-4 สัปดาห์จึงจะตรวจพบว่าตั้งครรภ์ในช่วง 1 สัปดาห์แรกอาจจะยังไม่มีอาการผิดปกติใด ๆ นอกจากอาจจะมีเลือดออกเล็กน้อยทางช่องคลอดจากการฝังตัวของตัวอ่อนที่ผนังมดลูกค่ะ อาการต่าง ๆ ที่ให้ประวัติว่า เป็นไปได้ 2 กรณีคือ อาจจะเกิดจากการตั้งครรภ์ หรือไม่ใช่ก็ได้ค่ะ เนื่องจากอาการดังกล่าวไม่จำเพาะเจาะจง อาจจะเกิดจากโรคทางกายอื่น ๆ หรืออยู่ในช่วงที่ร่างกายมีการเปลี่ยนแปลงของฮอร์โมนเพศดังนั้นจึงแนะนำว่าควรตรวจการตั้งครรภ์ ซึ่งจะตรวจพบได้หลังจากมีเพศสัมพันธ์ไปแล้วประมาณ 3-4 สัปดาห์ ขึ้นกับความไวของชุดตรวจแต่ละยี่ห้อด้วยค่ะ